
Parlamentul României

Camera Deputaţilor
	COMISIA PENTRU ÎNVĂŢĂMÂNT, ŞTIINŢĂ, TINERET ŞI SPORT

	COMISIA PENTRU APĂRARE, ORDINE PUBLICĂ ŞI SIGURANŢĂ NAŢIONALĂ

	Bucureşti
	  13 mai 2014
	
	

	Nr.
	  4C-9/106
	  Nr.
	4c-12/134


R A P O R T  C O M U N
asupra propunerii legislative privind prevenirea şi combaterea infracţionalităţii în şcoli

În conformitate cu prevederile art. 95 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport şi Comisia pentru apărare, ordine publică şi siguranţă naţională au fost sesizate, prin adresa nr. Pl x 235 din 28 aprilie 2014, cu dezbaterea în fond a propunerii legislative privind prevenirea şi combaterea infracţionalităţii în şcoli.

Potrivit prevederilor art. 75 din Constituţie şi ale art. 92 din Regulamentul Camerei Deputaţilor, Camera Deputaţilor este Cameră decizională.
Senatul a respuns propunerea legislativă în şedinţa din 23 aprilie 2014.
Consiliul Legislativ a avizat favorabil iniţiativa legislativă cu observaţii şi propuneri, conform avizului nr.  1174  din 25.10.3013.

Consiliul Economic şi Social avizează nefavorabil propunerea legialtivă, cu avizul nr. 3218 din 24.10.2013.

Obiectul de reglementare îl constituie instituirea unor măsuri în vederea prevenirii şi combaterii infracţionalităţii în şcoli.
În conformitate cu prevederile art. 61 din Regulamentul Camerei Deputaţilor republicat, membrii celor două  comisii au examinat proiectul de lege în şedinţe separate, în data de 13 mai 2014.

La dezbateri au fost prezenţi 15 deputaţi, din totalul de 27 membri ai Comisiei pentru învăţământ, tineret, ştiinţă şi sport şi  21 deputaţi, din totalul de 26 membri ai Comisiei pentru apărare, ordine publică şi siguranţă naţională.
La dezbaterea propunerii legislative au luat parte, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Andrei Gheorghe Kiraly – secretar de stat în cadrul Ministerului Educaţiei Naţionale, doamna Irina Alexe – secretar general adjunct în cadrul Ministerului Afacerilor Interne, precum şi doamna Sirma Caraman – secretar de stat in cadrul Ministerului Dezvoltării Regionale şi Administraţiei Publice.

În urma dezbaterilor, membrii celor două Comisii au hotărât, cu unanimitate de voturi, să propună Plenului Camerei Deputaţilor respingerea iniţiativei legislative,

având în vedere faptul că este în vigoare Legea nr. 35/2007 privind creşterea siguranţei în unităţile de învăţământ, cu modificările şi completările ulterioare, lege care asigură cadrul legal necesar realizării siguranţei în unităţile de învăţământ. De asemenea, Ministerul Educaţiei Naţionale a prevăzut în strategia proprie principii, acţiuni şi recomandări referitoare la prevenirea şi combaterea violenţei în mediul şcolar, iar în vederea implementării şi monitorizării Strategiei a fost înfiinţat Consiliul Naţional pentru Prevenirea şi Combaterea Violenţei în Mediul Şcolar. Totodată, prin protocolul semnat între Ministerul Educaţiei Naţionale şi Ministerul Afacerilor Interne se prevăd activităţi comune în vederea prevenirii violenţei în mediul şcolar şi în zona limitrofă unităţilor de învăţământ.
  
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,


	    VICEPREŞEDINTE,

	ANGEL TÎLVĂR

	             DAN BORDEIANU

	
	

	
	


Întocmit: Consilier parlamentar Ioana Florina Mînzu
              Consilierparlamentar Dr. George Cucu

